BASES PREMIS DEL DATATHON "REPTES EN EL MÓN POSTCOVID" 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/11923)
  + [Valencià](/va/acuerdo/11593)






Selector de idioma

Leer

* [Español](/es/acuerdo/11714)
* [Valencià](/va/acuerdo/11935)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES PREMIS DEL DATATHON "REPTES EN EL MÓN POSTCOVID" 2021[Butlletí Oficial Universitat d'Alacant](/ca/Publicacion)
====================================================================================================================

Secretaria General

Butlletí Oficial Universitat d'Alacant





BASES PREMIS DEL DATATHON "REPTES EN EL MÓN POSTCOVID" 2021

Data d'aprovació
:   19/04/2021

Data de publicació
:   21/04/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/11084)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/11590)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/11799)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES PREMIS DEL DATATHON "REPTES EN EL MÓN POSTCOVID" 2021&url=https://www.boua.ua.es/va/acuerdo/11204)

**Títol:** BASES PREMIS DEL DATATHON "REPTES EN EL MÓN POSTCOVID" 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 19 d'abril de 2021

BASES PREMIS DEL DATATHON "REPTES EN EL MÓN POSTCOVID" 2021

El Departament d'Estudis Jurídics de l'Estat de la Universitat d'Alacant amb la col·laboració del Conveni de Transparència i Atenció a la Ciutadania de l'Institut de Matemàtica Pura i Aplicada de la Universitat Politècnica de València i la Càtedra Pagoda de la Universitat de València a través dels respectius convenis amb la Conselleria de Participació, Transparència, Cooperació i Qualitat Democràtica de la Generalitat Valenciana, convoca els premis del datathon "Reptes en el món postcovid" 2021 d'acord amb les BASES següents:

PRIMERA - SOBRE EL MOTIU DELS PREMIS

Aquests premis tenen com a objectiu principal reconèixer els millors projectes presentats a l'esdeveniment "Reptes en el món postcovid" 2021. Més informació en: <https://www.ctranspa.webs.upv.es/datathon-2021/>

Els projectes s'englobaran en alguna de les línies prioritàries definides en la base sisena d'aquesta convocatòria.

SEGONA - SOBRE ELS PARTICIPANTS

Podran participar totes aquelles persones físiques majors d'edat que ho desitgen. Cada premi s'atorgarà a cada projecte amb independència del nombre de participants en la seua elaboració. Les aplicacions derivades dels projectes s'han de desenvolupar i presentar durant l'esdeveniment "Reptes en el món postcovid".

TERCERA. - TERMINI DE PRESENTACIÓ

La convocatòria es publicarà en el BOUA amb caràcter informatiu, prèviament a la publicació de l'extracte en el DOGV.

El termini d'inscripció s'inicia l'endemà de la publicació de l'extracte d'aquesta convocatòria en el DOGV i finalitzarà a les 23.59 hores del 14 maig del 2021, a través del formulari habilitat en <https://www.ctranspa.webs.upv.es/datathon-2021/>

QUARTA - PREMIS CONVOCATS

Hi ha els premis següents:

* Premis:
  + Un primer premi de 1.000 € per a cadascun dels reptes (turisme, salut i agricultura).
  + Tres accèssits de 500 € cadascun.

Cadascun dels premis es repartirà, a parts iguals, entre les persones del grup del projecte que resulte premiat. Tots els participants dels projectes premiats hauran d'aportar la documentació personal i fiscal necessària perquè la Universitat d'Alacant puga lliurar els premis corresponents. Als premis se'ls aplicarà la retenció corresponent segons la legislació vigent.

Tot projecte, com també la presentació d'aquest amb independència de si ha sigut premiat, podrà ser comunicat mitjançant els mitjans que la Universitat d'Alacant i les entitats col·laboradores en l'organització creguen oportuns amb la finalitat d'aconseguir la màxima difusió i poder donar-lo a conèixer.

QUINTA - SOBRE EL JURAT, DECISIÓ I PUBLICACIÓ DELS PREMIS

El jurat estarà format per membres de les entitats col·laboradores del Datathon 2021 i pel professorat responsable de l'execució del Datathon. La composició del jurat es publicarà en la web de l'esdeveniment: <https://www.ctranspa.webs.upv.es>

La decisió i publicació dels premiats es produirà entre els dies 20 de maig i 4 de juny del 2021, i la liquidació dels premis s'haurà de produir abans del 31 de juliol del 2021.

El Jurat podrà decidir, en cas que els projectes presentats no s'acomoden als criteris establits en la Base 6 d'aquesta convocatòria, que un premi o diversos queden deserts.

SEXTA- SOBRE ELS CRITERIS DE VALORACIÓ

Els projectes guanyadors es triaran tenint en compte els criteris següents:

1. L'impacte i la importància del repte solucionat.
2. La creativitat i la innovació.
3. L'ús de les dades.
4. Adequació a una de les línies prioritàries següents:

1. Salut
2. Turisme
3. Agricultura

5. El grau d'acabat aconseguit.

SETENA - MARC LEGAL I PRESSUPOSTARI

La dotació econòmica per a aquesta convocatòria és de 4.500 € i es consignarà en el Capítol 4 de crèdits del pressupost del Departament d'Estudis Jurídics de l'Estat (18.30.3A.63.97). L'execució d'aquesta dotació està supeditada a la disponibilitat de liquiditat de la Universitat d'Alacant.

A la quantitat del premi, si escau, se li practicarà la retenció fiscal que marque la legislació vigent.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Les persones beneficiàries s'obliguen a facilitar tota la informació que els siga requerida i a complir, si escau, els deures que estableix l'article 14 de la Llei 38/2003.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

VUITENA - SOBRE LA PUBLICACIÓ DELS ACTES DE DESENVOLUPAMENT DE LA CONVOCATÒRIA

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es faran en l'adreça web <https://www.ctranspa.webs.upv.es/datathon-2021/>, que substituirà la notificació a les persones interessades i produirà els mateixos efectes

NOVENA - SOBRE LES CONDICIONS DE PARTICIPACIÓ

La participació en aquests premis queda supeditada a les condicions següents:

* És responsabilitat de les persones participants assegurar que la proposta siga original i que solucione un dels reptes proposats en <https://www.ctranspa.webs.upv.es/datathon-2021/>
* La Universitat d'Alacant i altres universitats i organismes organitzadors podrà publicar en tots aquells mitjans que crega oportuns els resultats dels projectes desenvolupats i presentats al datathon "Reptes en el món postcovid" 2021. A més, podran difondre qualsevol informació relacionada amb els resultats de cada projecte i les persones que la van proposar per a donar-la a conèixer per qualsevol mitjà que creguen convenient, com també imatges i vídeos de les persones participants amb finalitats de divulgació i promoció de l'esdeveniment.
* El codi font dels reptes desenvolupats i també els recursos necessaris estaran disponibles sota llicència Creative Commons Attribution-NonCommercial-ShareAlike (CC BY-NC-SA).

DESENA - PROTECCIÓ DE DADES

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades en la sol·licitud, i també aquelles contingudes en la documentació que l'acompanye, la finalitat de la qual és la gestió de la inscripció, participació i resolució de la convocatòria dels premis del Datathon "Reptes en el món postcovid" 2021.

La legitimació d'aquest tractament es basa en l'interès públic de la convocatòria i en el consentiment de la persona interessada en la seua sol·licitud de participació en aquesta. Les dades relatives als guanyadors dels premis es podran publicar en la web de la UA i en xarxes socials. Les dades dels premiats en les modalitats que inclouen prestació econòmica seran comunicades a les entitats bancàries amb la finalitat de fer l'abonament d'aquesta, a l'Agència Estatal d'Administració Tributària, a la Intervenció General de l'Estat i al Tribunal de Comptes per al control comptable. Les dades seran conservades durant la tramitació del procediment de concessió del premi, i hi serà aplicable la normativa d'arxius i patrimoni documental espanyol. Les dades dels premiats en les modalitats que inclouen prestació econòmica es conservaran d'acord al que disposa la Llei 58/2003, de 17 de desembre, General Tributària.

Us informem que podeu exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es/va/>). Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>

ONZENA - ACCEPTACIÓ DE LES BASES

La participació en aquesta convocatòria implica l'acceptació d'aquestes bases, que podran ser interpretades pel jurat i l'entitat convocant en aquells aspectes no previstos inicialment. Més informació en <https://www.ctranspa.webs.upv.es/datathon-2021/>

DOTZENA - RECURSOS

Contra la convocatòria, les bases d'aquesta i els actes administratius que se'n deriven, que esgoten la via administrativa, podeu interposar-se recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna. Davant de les actuacions definitives de la Comissió de Valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 19 d'abril del 2021

La rectora,

PD de signatura, la secretària general de la Universitat d'Alacant

(Resolució de 22 de desembre del 2020)

Esther Algarra Prats





[Carretera Sant Vicent del Raspeig s/n  
03030 Sant Vicent del Raspeig - Alacant  
 Tel. 54 631 8957 - Fax 91 908 6195](https://www.google.es/maps/@12.340459,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12951&trk=tyah&trkInfo=tarId%2P0541793678122%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)